Andreas Thevetus

**Andreas Thevetus**, vulgo *André Thevet* (Engolismae natus anno 1516; Lutetiae die 23 Novembris 1590 mortuus) fuit scriptor geographicus. Cliens fuit cardinalis Ioannis de Lotharingia et militis  cui opus *Cosmographie de Levant*, deinde cardinalis Ludovici de Lotharingia cui *Les Singularitez de la France antarctique* dicavit. Anno 1560 titulum cosmographi regii meruit iuxta regem Henricum III, cui *Cosmographie universelle* dicatum est.

Alumnus studii Franciscanorum Engolismensium, sed religionem aegre adeptus, Levantem anno 1549 petivit.  Cretam insulasque Archipelagi visitavit; Constantinopoli moravit (fortasse apud Aramontium Franciae legatum) ubi Petrum Gyllium philologo cognovit; Syriam, Palaestinam, Aegyptum visit; Gulielmo Postello theosopho incurrit. In Franciam reditus *Cosmographie de Levant* anno 1554 edidit, quod opus maiori parte non ipse sed Franciscus de Belleforest scripsisse confitetur.

Anno insequenti ad Brasiliam profectus est in expeditione  qui coloniam Francicam eo conducebat (nomine "Franciam Antarcticam"). Thevetus morbo affectus duos fere menses ibi manebat. Ex hoc itinere satis brevi atque ex aliorum observationibus anno 1558 *Les Singularitez de la France antarctique, autrement nommée Amérique* divulgavit. Non Brasiliam tantum, sed insulas Canarias Capitisque Viridis et Caribicas (quas brevissime visitaverat), Peruviam, Mexicum, Floridam, Canadam (quas nunquam vidit) descripsit.

Lutetiae ab anno 1559 habitans, ordine Franciscano absolutus, museum constituit in quo codicem Mendoza inter alias res varias tenuit. Annis insequentibus opera encyclopaedica duo composuit, videlicet *La Cosmographie universelle* seu descriptionem orbis terrarum (1575) et *Les vrais pourtraits et vies des hommes illustres* seu biographiam universalem effigiebus 224 ornatam (1584).

Genus *Thevetia* ad honorem Andreae Theveti nominatum est, ad quod pertinet species *Thevetia ahouai* quam ille sub nomine vulgari *ahouaï* primus descripsit.

## Opera 
thumb|Titulus libri *La Cosmographie universelle* (1575)
* 1554 : *Cosmographie de Levant*. Lugduni: Jean de Tournes Textus apud gallica
* 1558 : *Les Singularitez de la France antarctique, autrement nommée Amérique, et de plusieurs terres et isles découvertes de nostre tems* Textus apud gallica apud *Internet Archive*
* 1575 : *La Cosmographie universelle*. 2 voll. Textus apud gallica Textus apud universitatem Virginiae
* 1584 : *Les vrais pourtraits et vies des hommes illustres grecz, latins et payens, recueilliz de leurs tableaux, livres, médalles antiques et modernes*. 3 voll. Vol. 1 2 3 Collectio apud gallica
* 2006 : ''Histoire d'André Thevet Angoumoisin, cosmographe du roy, de deux voyages par luy faits aux Indes australes, et occidentales* (vide bibliographiam)
* Opus ineditum anno 1586 scriptum : *Le grand Insulaire et pilotage d'André THEVET, Angoumoisin, cosmographe du Roy, dans lequel sont contenus plusieurs plants d'isles habitées et deshabitées et description d'icelles* Liber manuscriptus apud gallica

## Notae 
## Bibliographia 
[thumb|Arbor "ahouaï" (*[Thevetia ahouai*) a Theveto primo descripta (*Les Singularitez de la France antarctique, autrement nommée Amérique* [Lutetiae, 1558] f. 66v)]]
; Editiones operum
* Jean-Claude Laborie, Frank Lestringant, edd., *Histoire d'André Thevet Angoumoisin, cosmographe du roy, de deux voyages par luy faits aux Indes australes, et occidentales*. Genavae: Droz, 2006 
* Frank Lestringant, ed., *Cosmographie de Levant, fac-similé de l'édition de Tournes, 1556, avec introduction, notes et variantes*. Genavae: Droz, 1984
* Frank Lestringant, ed., *Jean Chesneau, André Thevet: Voyages en Egypte 1549-1552''. Cairi: Institut Français d'Archéologie Orientale, 1984

; Eruditio
* Jean Michel Cantacuzène, "Frère André Thévet (1516-1590): grand voyageur, cosmographe royal et auteur échevelé" in *Biblos* [Iaşi] no. 15 (2003) pp. 31-38
* Manoel da Silveira Cardozo, "Some Remarks concerning André Thevet" in *The Americas* vol. 1 (1944) pp. 15-36
* P. E. H. Hair, "Thevet and the English" in Cecil H. Clough, P. E. H. Hair, edd., *The European Outthrust and Encounter: The First Phase c.1400-c.1700: essays in tribute to David Beers Quinn* (Liverpolii: Liverpool University Press, 1994) pp. 225-270  
* F. W. Hasluck, "Thevet's Grand Insulaire and His Travels in the Levant" in *Annual of the British School at Athens* vol. 20 (1913/1914) pp. 59-69
* Frank Lestringant, *André Thevet, cosmographe des derniers Valois*. Genavae: Droz, 1991 
* Frank Lestringant, ''L'Atelier du cosmographe*. Lutetiae: Albin Michel. 1991 
* Frank Lestringant, *Sous la leçon des vents: le monde d'André Thevet, cosmographe de la Renaissance*. Lutetiae: Presses Paris Sorbonne, 2003. ISBN 2-84050-292-5 
* Frédéric Tinguely, *L'écriture du Levant à la Renaissance: enquête sur les voyageurs français dans l'empire de Soliman le Magnifique*. Genavae: Droz, 2000 
* Marcel Trudel, "Thevet, André" in *Dictionary of Canadian Biography'' vol. 1 (1966/1979)

Categoria:Nati 1516
Categoria:Mortui 1590
Categoria:Exploratores Francici
Categoria:Exploratores Americae Australis
Categoria:Auctores Francogallici
Categoria:Geographi Franciae
Categoria:Henricus III (rex Francorum)